Georg Magnus Knüpffer

Georg Magnus Knüpffer (26. aprill (15. aprill vkj) 1785 Juuru, Harju kreis, Eestimaa kubermang  – 13. aprill (1. aprill vkj) 1863 Väike-Maarja, Viru kreis, Eestimaa kubermang) oli Eesti vaimulik

Elulugu
Knüpffer õppis Tallinna toomkoolis. Tartu ülikooli usuteaduskonnas õppis ta aastatel 1802–1805; Göttingeni ülikooli immatrikuleerus ta 16. oktoobril 1806. Ordineeriti õpetajaks 13. oktoobril/25. oktoobril 1812.

Oli aastatel 1812–1852 (kutsuti 13. septembril/25. septembril 1812) Väike-Maarja koguduse õpetaja. Haiguse tõttu ei võtnud praosti kohta vastu; jäi 9. oktoobril/21. oktoobril emerituuri.

Knüpffer oli 18. jaanuaril/30. jaanuaril 1838 Õpetatud Eesti Seltsi üks asutajaid, 13. märtsist/25. märtsist 1843 Eestimaa Kirjanduse Ühingu liige. Kirjutas Eestimaa sinodite ajaloost: Beiträge zur Estn. Synodenprotokoll (1847). Avaldas pastor Johann Engelhardt Benderi kirjutatud kurioosumid; Maarahva kalendris publitseeris silmaringi avaldavaid kirjutisi. Uuris Taani hindamisraamatut (Liber Census Daniae), töötades läbi seal kirjas olnud andmeidLiivi Aarma Põhja-Eesti vaimulike lühielulood 1525-1885 Tallinn 2007.

 Isiklikku 
Tema vend Arnold Friedrich Johann Knüpffer oli Kadrina Katariina koguduse õpetaja, tema isa Friedrich Gustav Knüpffer oli Juuru Mihkli koguduse õpetaja, tema vanaisa Arnold Johann Knüpffer oli Kuusalu Laurentsiuse koguduse õpetaja, teine vanaisa Johann Georg Tideböhl oli Tallinna toomkoguduse saksa koguduse õpetaja, poeg Carl Theodor Knüpffer oli Väike-Maarja koguduse õpetaja, pojapoeg Georg Martin Knüpffer oli Ambla Maarja koguduse õpetaja. Tema poeg oli arhitekt Rudolf Otto von Knüpffer.

Vaata ka
Knüpffer

 Viited 

 Välislingid 


Kategooria:Väike-Maarja koguduse vaimulikud
Kategooria:Baltisaksa vaimulikud
Kategooria:Eestimaa vaimulikud
Kategooria:Õpetatud Eesti Seltsi liikmed
Kategooria:Eestimaa Kirjanduse Ühingu liikmed
Kategooria:Tartu Ülikooli usuteaduskonna vilistlased
Kategooria:Väike-Maarja uuele kalmistule maetud
Kategooria:Sündinud 1785
Kategooria:Surnud 1863